เรื่องร้องเรียน: วันก่อน 2 พค ต้องการไปทำแผลช่วงบ่ายที่ศูนย์สาธารณะสุข ทัศนเอี่ยมค่ะ  แต่แบบทางศูนย์แจ้งว่า ฉีดยาเด็กอย่างเดียว คืออยากให้ศูนย์สามารถเป็นศูนย์สาธารณะสุขสำหรับประชาชนค่ะ แบบไม่ควรแบ่งว่าเช้าหรือบ่ายทำอะไร แบบประชาชนไม่ทราบตารางเวลาค่ะ
การดำเนินการของเจ้าหน้าที่: สำนักอนามัย โดย ศูนย์บริการสาธารณสุข ๕๔ ทัศน์เอี่ยม สังกัดสํานักอนามัย ทุกแห่งมีบุคลากรจํากัด การให้บริการแก่ประชาชน โดยกําหนดเวลา ๐๘.๐๐-๑๒.๐๐ น. ให้บริการตรวจ รักษาโรคทั่วไป โรคเรื้อรัง ทําแผล ต่อเนื่อง ฉีดยาตามแผนการรักษา รับผู้ป่วยฉุกเฉิน เวลา ๑๓.๐๐ - ๑๖.๐๐ น. ให้บริการคลินิกส่งเสริมสุขภาพ เช่น คลินิกฝากครรภ์ คลินิกสุขภาพเด็กดี คลินิกวางแผนครอบครัว เพื่อแยกผู้ป่วยออกจากงานส่งเสริมสุขภาพ อย่างชัดเจน เป็นการป้องกันการแพร่กระจายเชื้อโรค อีกทั้งมีตารางแสดงการให้บริการติดไว้หน้าศูนย์บริการ สาธารณสุข ๕๔ ทัศน์เอี่ยม มองเห็นได้ชัดเจน จํานวน ๒ จุด โดยมีการประชาสัมพันธ์ Facebook ของศูนย์บริการ สาธารณสุข ๕๔ ทัศน์เอี่ยม การให้บริการช่วงบ่ายมีเจ้าหน้าที่ห้องปฏิบัติการพยาบาล ๑ คน ซึ่งมีการให้บริการดังนี้ ในวันจันทร์ ให้บริการคลินิกฝากครรภ์ เจาะเลือดคู่สามีภรรยาให้การปรึกษา ตรวจครรภ์ใหม่ เก่า ๑. ๒. ในวันอังคารและวันพฤหัสบดี ให้บริการคลินิกสุขภาพเด็กดี วัคซีนเด็ก ๐-๕ ปี วันละอย่างน้อย ๕๐ คน ๓. ในวันพุธ ให้บริการคลินิกวางแผนครอบครัว ตรวจหลังคลอด และตรวจมะเร็งเต้านม ให้บริการฉีด วัคซีนโควิด-๑๙ ๔. ในวันศุกร์ ให้บริการฉีดวัคซีนโควิด - ๑๙ ฉีดวัคซีนไข้หวัดใหญ่ บริการคลินิกวัคซีนผู้ใหญ่ ซึ่งมีผู้รับบริการเป็นจํานวนมาก ทําให้ไม่สามารถให้บริการทําแผลในช่วงบ่ายได้และได้แนะนํา ให้ผู้รับบริการให้ไปใช้บริการล้างแผลที่คลินิกนอกเวลาได้ที่ ศูนย์บริการสาธารณสุข ๓๙ ๕๔ และ ๕๙ ได้ตั้งแต่ เวลา ๑๖.๐๐-๑๙.๓๐ น.
ความเห็นของผู้แจ้ง: ขอบคุณทีมงานจากกรุงเทพมหานครมาก ๆ ค่ะ ที่ทำงานหนักเพื่อคนกรุงเทพ ขอบคุณและหวังว่ากรุงเทพของเราจะดียิ่ง ๆ ขึ้นไป และเป็นเมืองที่น่าอยู่ค่ะ❤️
พื้นที่: แขวงบางมด เขตทุ่งครุ กรุงเทพมหานคร